ประกาศเจ้าพนักงานควบคุมการแลกเปลี่ยนเงินประกาศเจ้าพนักงานควบคุมการแลกเปลี่ยนเงินเรื่องการกำหนดหลักเกณฑ์และวิธีปฏิบัติเกี่ยวกับการลงทุนในตราสารในต่างประเทศและอนุพันธ์[๑] อาศัยอำนาจตามความในข้อ๗ และข้อ ๒๐ แห่งกฎกระทรวง ฉบับที่ ๑๓ (พ.ศ. ๒๔๙๗)ออกตามความในพระราชบัญญัติควบคุมการแลกเปลี่ยนเงิน พุทธศักราช ๒๔๘๕และที่แก้ไขเพิ่มเติมและข้อ ๑๓ (๓) ข้อ ๑๓ ทวิ และข้อ ๑๕ แห่งประกาศกระทรวงการคลังเรื่อง คำสั่งรัฐมนตรีให้ไว้แก่ตัวแทนรับอนุญาต ลงวันที่ ๓๑ มีนาคม ๒๕๔๗และที่แก้ไขเพิ่มเติม เจ้าพนักงานออกประกาศไว้ ดังต่อไปนี้ข้อ ๑ให้ยกเลิก(๑)ประกาศเจ้าพนักงานควบคุมการแลกเปลี่ยนเงิน เรื่องการกำหนดหลักเกณฑ์และวิธีปฏิบัติเกี่ยวกับการลงทุนในหลักทรัพย์ในต่างประเทศลงวันที่ ๑๒ มกราคม ๒๕๕๐(๒)ประกาศเจ้าพนักงานควบคุมการแลกเปลี่ยนเงิน เรื่องการกำหนดหลักเกณฑ์และวิธีปฏิบัติเกี่ยวกับการลงทุนในหลักทรัพย์ในต่างประเทศ(ฉบับที่ ๒) ลงวันที่ ๒๔ กรกฎาคม ๒๕๕๐ ข้อ ๒[๒] ในประกาศนี้ สินทรัพย์ตามงบดุล หมายความว่า สินทรัพย์ที่ปรากฏในงบการเงินที่ผ่านการตรวจสอบและรับรองจากผู้สอบบัญชีรับอนุญาตปีล่าสุด ผู้ลงทุน หมายความว่า ผู้ลงทุนประเภทสถาบัน ได้แก่ (๑) กองทุนบำเหน็จบำนาญข้าราชการ (๒) กองทุนประกันสังคม (๓) กองทุนสำรองเลี้ยงชีพ(๔) กองทุนรวม (ไม่รวมกองทุนส่วนบุคคล)(๕) บริษัทหลักทรัพย์(เฉพาะการลงทุนเพื่อตนเองหรือเพื่อผู้ลงทุนรายอื่นตามประกาศนี้)(๖) บริษัทประกันชีวิตและบริษัทประกันวินาศภัย(๗) สถาบันการเงินที่มีกฎหมายเฉพาะจัดตั้ง(๘) นิติบุคคลที่จดทะเบียนตามกฎหมายไทยที่มีสินทรัพย์ตามงบดุลตั้งแต่๕,๐๐๐ล้านบาท ซึ่งมีธุรกิจหลักเป็นผู้ผลิต หรือประกอบธุรกิจการค้าหรือบริการ (๙) บริษัทจดทะเบียนในตลาดหลักทรัพย์แห่งประเทศไทย ตัวแทนการลงทุน หมายความว่า (๑) บริษัทหลักทรัพย์ที่ได้รับใบอนุญาตธุรกิจหลักทรัพย์แบบก ตามพระราชบัญญัติหลักทรัพย์และตลาดหลักทรัพย์ พุทธศักราช ๒๕๓๕ และที่แก้ไขเพิ่มเติมและได้รับใบอนุญาตธุรกิจสัญญาซื้อขายล่วงหน้าแบบ ส-๑ ตามพระราชบัญญัติสัญญาซื้อขายล่วงหน้าพุทธศักราช ๒๕๔๔ และที่แก้ไขเพิ่มเติม ที่ได้รับมอบหมายจากผู้ลงทุนให้เป็นตัวแทนการลงทุน(๒) บริษัทจัดการที่เป็นผู้จัดการกองทุนส่วนบุคคลของผู้ลงทุน บัญชีเพื่อการลงทุน หมายความว่า บัญชีเงินฝากเงินตราต่างประเทศเพื่อวัตถุประสงค์เฉพาะการลงทุนหรือการทำธุรกรรมทุกประเภทที่กำหนดไว้ในประกาศฉบับนี้ที่ผู้ลงทุนเปิดไว้กับนิติบุคคลรับอนุญาตและในต่างประเทศ บัญชีเพื่อลูกค้าของตัวแทนการลงทุน หมายความว่า บัญชีเงินฝากเงินตราต่างประเทศเพื่อวัตถุประสงค์เฉพาะการลงทุนหรือการทำธุรกรรมทุกประเภทที่กำหนดไว้ในประกาศฉบับนี้แทนผู้ลงทุนที่ตัวแทนการลงทุนเปิดไว้กับนิติบุคคลรับอนุญาตและในต่างประเทศ ตราสาร หมายความว่า (๑) หลักทรัพย์ตามพระราชบัญญัติควบคุมการแลกเปลี่ยนเงินพุทธศักราช ๒๔๘๕ และที่แก้ไขเพิ่มเติม (๒) ค่าแลกเปลี่ยนเงินตราต่างประเทศตามพระราชบัญญัติควบคุมการแลกเปลี่ยนเงินพุทธศักราช ๒๔๘๕ และที่แก้ไขเพิ่มเติม เฉพาะตั๋วแลกเงิน หรือตั๋วสัญญาใช้เงิน (๓) ตราสารตามมาตรา ๔ แห่งพระราชบัญญัติหลักทรัพย์และตลาดหลักทรัพย์พุทธศักราช๒๕๓๕ และที่แก้ไขเพิ่มเติม ที่มิใช่หลักทรัพย์หรือค่าแลกเปลี่ยนเงินตราต่างประเทศตามพระราชบัญญัติควบคุมการแลกเปลี่ยนเงินพุทธศักราช ๒๔๘๕ และที่แก้ไขเพิ่มเติม ตราสารในต่างประเทศ หมายความว่า ตราสารไทยในต่างประเทศและตราสารต่างประเทศ ตราสารไทยในต่างประเทศ หมายความว่า ตราสารสกุลเงินตราต่างประเทศที่รัฐบาลไทยหรือนิติบุคคลไทยออกและจำหน่ายในต่างประเทศ หรือออกในต่างประเทศและจำหน่ายในประเทศตามที่ได้รับอนุญาตจากสำนักงานคณะกรรมการกำกับหลักทรัพย์และตลาดหลักทรัพย์ ตราสารต่างประเทศ หมายความว่า ตราสารสกุลเงินตราต่างประเทศที่รัฐบาลต่างประเทศองค์การระหว่างประเทศ หรือนิติบุคคลในต่างประเทศ ออกและจำหน่ายในต่างประเทศ หรือออกในต่างประเทศและจำหน่ายในประเทศตามที่ได้รับอนุญาตจากสำนักงานคณะกรรมการกำกับหลักทรัพย์และตลาดหลักทรัพย์และให้หมายความรวมถึงตราสารหนี้สกุลเงินตราต่างประเทศที่รัฐบาลไทย นิติบุคคลไทย รัฐบาลต่างประเทศองค์การระหว่างประเทศ หรือนิติบุคคลในต่างประเทศ ออกและจำหน่ายในประเทศตามที่ได้รับอนุญาตจากสำนักงานคณะกรรมการกำกับหลักทรัพย์และตลาดหลักทรัพย์และต้องได้รับอนุญาตจากเจ้าพนักงานด้วยข้อ ๓เจ้าพนักงานอนุญาตให้ผู้ลงทุนซื้อหรือแลกเปลี่ยนเงินตราต่างประเทศกับนิติบุคคลรับอนุญาตหรือถอนเงินตราต่างประเทศจากบัญชีแหล่งต่างประเทศหรือบัญชีแหล่งในประเทศแบบไม่มีภาระผูกพันตามข้อ๒๓ ของประกาศเจ้าพนักงานควบคุมการแลกเปลี่ยนเงิน เรื่องการกำหนดหลักเกณฑ์และวิธีปฏิบัติเกี่ยวกับการแลกเปลี่ยนเงิน ลงวันที่ ๓๑ มีนาคม๒๕๔๗ และที่แก้ไขเพิ่มเติมหรือบัญชีเพื่อการลงทุน เพื่อวัตถุประสงค์ดังต่อไปนี้ได้(๑)[๓] ชำระเงินลงทุนในตราสารในต่างประเทศให้แก่บุคคลที่มีถิ่นที่อยู่นอกประเทศ นิติบุคคลรับอนุญาตผู้ลงทุนรายอื่น ผู้ออกตราสารในต่างประเทศ หรือผู้จัดจำหน่ายตราสารในต่างประเทศ ดังนี้(ก) ตราสารไทยในต่างประเทศ ให้ทำได้ไม่จำกัดจำนวน(ข) ตราสารต่างประเทศให้ทำได้โดยมียอดคงค้างการลงทุนตามราคาทุน ณ ขณะใดขณะหนึ่งไม่เกิน ๕๐ ล้านดอลลาร์สหรัฐอเมริกาหรือเทียบเท่าต่อรายแต่ต้องไม่เกินวงเงินที่หน่วยงานที่กำกับดูแลผู้ลงทุนและคณะกรรมการหรือผู้มีอำนาจบริหารของผู้ลงทุนกำหนด ในกรณีชำระเงินลงทุนตาม(ก) หรือ (ข) ให้แก่ผู้จัดจำหน่ายตราสารในต่างประเทศที่ไม่ใช่บุคคลที่มีถิ่นที่อยู่นอกประเทศให้ผู้จัดจำหน่ายตราสารในต่างประเทศดังกล่าวขออนุญาตต่อเจ้าพนักงานในการเปิดบัญชีเงินฝากเงินตราต่างประเทศเพื่อการรับชำระค่าจองซื้อ ทั้งนี้การชำระเงินลงทุนตาม (ก) หรือ (ข) ให้รวมถึงการชำระเงินตามอนุพันธ์ตาม (๒) ที่อ้างอิงตราสารในต่างประเทศในกรณีที่มีการรับมอบตราสารในต่างประเทศ ในวันที่รับมอบด้วย(๒)ชำระเงินลงทุนในอนุพันธ์ให้แก่บุคคลที่มีถิ่นที่อยู่นอกประเทศนิติบุคคลรับอนุญาตหรือผู้ลงทุนรายอื่น ที่เป็นคู่สัญญา ตามลักษณะอนุพันธ์ ดังนี้(ก)เป็นอนุพันธ์ที่ซื้อขายในตลาดในต่างประเทศหรือทำกับบุคคลที่มีถิ่นที่อยู่นอกประเทศและมีลักษณะดังนี้๑.อ้างอิงตัวแปรต่างประเทศที่ไม่ใช่อัตราแลกเปลี่ยนที่เกี่ยวกับเงินบาทหรือไม่ใช่ดัชนีทางการเงินที่คำนวณโดยใช้อัตราแลกเปลี่ยนที่เกี่ยวกับเงินบาท และ๒.มีการตกลงจำนวนเงินตามสัญญาเป็นเงินตราต่างประเทศ(ข)เป็นอนุพันธ์ที่ทำกับนิติบุคคลรับอนุญาต และมีลักษณะ ดังนี้๑.อ้างอิงตัวแปรต่างประเทศ และ๒.กรณีที่ไม่ใช่อนุพันธ์ที่อ้างอิงอัตราแลกเปลี่ยนที่เกี่ยวกับเงินบาทหรือไม่ใช่อนุพันธ์ที่อ้างอิงดัชนีทางการเงินที่เกิดจากการคำนวณโดยใช้อัตราแลกเปลี่ยนที่เกี่ยวกับเงินบาทที่มีการตกลงจำนวนเงินตามสัญญาเป็นเงินตราต่างประเทศการทำอนุพันธ์ตาม(ข)ไม่รวมถึงอนุพันธ์ที่อ้างอิงอัตราแลกเปลี่ยนที่เป็นการทำเพื่อป้องกันความเสี่ยงอัตราแลกเปลี่ยนอื่นนอกจากการลงทุนในตราสารในต่างประเทศหรือนอกจากการฝากเงินในบัญชีเพื่อการลงทุนกรณีที่เป็นอนุพันธ์ที่อ้างอิงอัตราแลกเปลี่ยนที่เกี่ยวกับเงินบาทหรือดัชนีทางการเงินที่เกิดจากการคำนวณโดยใช้อัตราแลกเปลี่ยนให้ปฏิบัติตามข้อ ๙ ด้วยทั้งนี้ให้ถือปฏิบัติตามประกาศธนาคารแห่งประเทศไทยที่เกี่ยวกับการอนุญาตให้ธนาคารพาณิชย์ทำธุรกรรมอนุพันธ์ที่อ้างอิงตัวแปรด้านตลาดและธุรกรรม Credit Derivativesรวมทั้งหนังสือเวียนของเจ้าพนักงานที่เกี่ยวกับการทำธุรกรรมข้างต้นในส่วนที่เกี่ยวข้องกับผู้ลงทุนด้วย(ค)เป็นอนุพันธ์ที่ทำกับผู้ลงทุนรายอื่นที่ได้รับใบอนุญาตหรือได้รับการจดทะเบียนเป็นตัวแทนซื้อขายสัญญาซื้อขายล่วงหน้าหรือเป็นผู้ค้าสัญญาซื้อขายล่วงหน้าตามกฎหมายว่าด้วยสัญญาซื้อขายล่วงหน้าและมีลักษณะ ดังนี้๑.อ้างอิงตัวแปรต่างประเทศที่ไม่ใช่อัตราแลกเปลี่ยนหรือไม่ใช่ดัชนีทางการเงินที่คำนวณโดยใช้อัตราแลกเปลี่ยนหรือตัวแปรที่เกี่ยวข้องกับทองคำ และ๒.มีการตกลงจำนวนเงินตามสัญญาเป็นเงินตราต่างประเทศทั้งนี้หากผู้ลงทุนประสงค์จะชำระเงินลงทุนในอนุพันธ์กรณีอื่นนอกจากที่กำหนดไว้ใน (๒)ให้ผู้ลงทุนยื่นขออนุญาตต่อเจ้าพนักงานก่อน(๓)ชำระเงินตามธุรกรรมยืมหรือให้ยืมตราสารในต่างประเทศ (Securities Borrowing and Lending)ให้แก่บุคคลที่มีถิ่นที่อยู่นอกประเทศ นิติบุคคลรับอนุญาตหรือผู้ลงทุนรายอื่นที่ได้รับใบอนุญาตประกอบธุรกิจหลักทรัพย์ประเภทกิจการการยืมและให้ยืมหลักทรัพย์ตามกฎหมายว่าด้วยหลักทรัพย์และตลาดหลักทรัพย์โดยตกลงจำนวนเงินตามสัญญาเป็นเงินตราต่างประเทศ(๔)ชำระเงินตามธุรกรรมขายหรือซื้อตราสารในต่างประเทศโดยมีสัญญาซื้อคืนหรือขายคืนตามลำดับ(Repo หรือ Reverse Repo)ให้แก่บุคคลที่มีถิ่นที่อยู่นอกประเทศ นิติบุคคลรับอนุญาตหรือผู้ลงทุนรายอื่นโดยตกลงจำนวนเงินตามสัญญาเป็นเงินตราต่างประเทศ(๕)ชำระรายจ่ายหรือผลขาดทุนที่เกิดจากการลงทุนหรือทำธุรกรรมตาม (๑) ถึง (๔)อนึ่งให้ผู้ลงทุนนับรายรับหรือรายจ่ายที่เป็นเงินตราต่างประเทศจากการลงทุนหรือทำธุรกรรมตาม(๒) (๓) หรือ (๔) และรายจ่ายหรือผลขาดทุนตาม (๕) รวมเป็นยอดคงค้างการลงทุนตาม (๑)(ข) ตามหลักเกณฑ์ที่กำหนดในข้อ ๔ ด้วย ในกรณีที่ตัวแทนการลงทุนซื้อหรือแลกเปลี่ยนเงินตราต่างประเทศตามวรรคหนึ่งแทนผู้ลงทุนให้สามารถหักกลบรายการชำระหรือรับชำระเงินที่เกี่ยวกับการลงทุนในตราสารในต่างประเทศและอนุพันธ์ของผู้ลงทุนกับลูกค้ารายอื่นและให้ซื้อหรือแลกเปลี่ยนเงินตราต่างประเทศเพื่อชำระเงินหรือรับชำระเงินกับคู่ค้าในต่างประเทศตามยอดสุทธิจากการหักกลบเท่านั้นโดยให้เป็นไปตามหลักเกณฑ์และวิธีการที่เจ้าพนักงานกำหนด[๔]ข้อ ๔ในการพิจารณายอดคงค้างการลงทุนให้อยู่ในวงเงินที่กำหนดในข้อ ๓ให้ผู้ลงทุนนำยอดคงค้างการลงทุนทั้งสิ้นมาหักผลประโยชน์ที่เป็นเงินตราต่างประเทศสุทธิสะสมตั้งแต่เริ่มลงทุน ทั้งนี้ผลประโยชน์สุทธิสะสมดังกล่าวให้นับรวมรายรับหรือรายจ่ายที่เป็นเงินตราต่างประเทศด้วยโดยผลประโยชน์สุทธิสะสมดังกล่าวไม่นับรวมผลประโยชน์ที่ได้แลกเปลี่ยนเป็นเงินบาทแล้วการลงทุนในตราสารต่างประเทศและอนุพันธ์ เกินวงเงินที่เจ้าพนักงานกำหนด ผู้ลงทุนจะต้องได้รับอนุญาตจากเจ้าพนักงานก่อน ในกรณีผู้ลงทุนที่เป็นบริษัทหลักทรัพย์เฉพาะการลงทุนเพื่อผู้ลงทุนรายอื่นตามประกาศนี้ประสงค์จะไม่นับยอดคงค้างการลงทุนรวมอยู่ในยอดคงค้างตามข้อ๓ (๑) (ข) ต้องได้รับอนุญาตจากเจ้าพนักงานก่อนยกเว้นกรณีที่ผู้ลงทุนรายอื่นดังกล่าวได้นับยอดคงค้างการลงทุนข้างต้นรวมอยู่ในยอดคงค้างตามข้อ๓ (๑) (ข) ของตนแล้ว[๕]ข้อ ๕เมื่อผู้ลงทุนขอซื้อ แลกเปลี่ยน หรือถอนเงินตราต่างประเทศ ตามข้อ ๓นิติบุคคลรับอนุญาตต้องเรียกให้ผู้ลงทุนยื่นเอกสารหลักฐาน ดังนี้(๑)หลักฐานแสดงตัวของผู้ลงทุน เช่น ใบสำคัญแสดงการจดทะเบียนหรือหนังสือรับรองทุนจดทะเบียน(๒)หลักฐานที่ออกโดยหน่วยงานที่กำกับดูแลผู้ลงทุนและคณะกรรมการหรือผู้มีอำนาจบริหารของผู้ลงทุนซึ่งแสดงการอนุญาตให้ผู้ลงทุนลงทุนในตราสารในต่างประเทศหรืออนุพันธ์โดยระบุประเภทตราสารในต่างประเทศ หรืออนุพันธ์ และวงเงินลงทุน(๓)หนังสือรับรองยอดคงค้างการลงทุน(๔)ในกรณีที่เป็นผู้ลงทุนประเภทตาม (๘) ในข้อ ๒ให้เรียกงบการเงินที่ผ่านการตรวจสอบและรับรองจากผู้สอบบัญชีรับอนุญาตปีล่าสุดเมื่อนิติบุคคลรับอนุญาตตรวจสอบและพอใจว่าเป็นเอกสารที่แท้จริงและถูกต้องให้ขายแลกเปลี่ยนหรือถอนเงินตราต่างประเทศได้ตามวงเงินที่ผู้ลงทุนได้รับอนุญาตจากหน่วยงานที่กำกับดูแลผู้ลงทุนและคณะกรรมการหรือผู้มีอำนาจบริหารของผู้ลงทุนซึ่งต้องไม่เกินวงเงินที่เจ้าพนักงานกำหนดตามข้อ ๓ หรือไม่เกินวงเงินที่ได้รับอนุญาตตามหนังสือของเจ้าพนักงานและให้เก็บรักษาเอกสารหลักฐานไว้ไม่น้อยกว่า ๕ ปีเพื่อให้เจ้าพนักงานตรวจสอบข้อ ๖[๖] เจ้าพนักงานอนุญาตให้มีการเปิดบัญชีเงินฝากเงินตราต่างประเทศเพื่อดำเนินการเกี่ยวกับการลงทุนหรือการทำธุรกรรมทุกประเภทตามที่กำหนดไว้ในประกาศฉบับนี้โดยเปิดแยกจากบัญชีเงินฝากเงินตราต่างประเทศตามข้อ ๒๓ของประกาศเจ้าพนักงานควบคุมการแลกเปลี่ยนเงิน เรื่องการกำหนดหลักเกณฑ์และวิธีปฏิบัติเกี่ยวกับการแลกเปลี่ยนเงิน ลงวันที่ ๓๑ มีนาคม๒๕๔๗ และที่แก้ไขเพิ่มเติม และให้ผู้ลงทุน นิติบุคคลรับอนุญาต และตัวแทนการลงทุนถือปฏิบัติตามเงื่อนไข ดังนี้(๑) เจ้าพนักงานอนุญาตให้ผู้ลงทุนเปิดบัญชีเพื่อการลงทุนได้(๒)ในการชำระเงินหรือรับชำระเงินแทนผู้ลงทุนเจ้าพนักงานอนุญาตให้ตัวแทนการลงทุนเปิดบัญชีเพื่อลูกค้าของตัวแทนการลงทุนได้(๓)เจ้าพนักงานอนุญาตให้ผู้ลงทุนซื้อ แลกเปลี่ยนหรือถอนเงินตราต่างประเทศจากบัญชีแหล่งต่างประเทศบัญชีแหล่งในประเทศแบบไม่มีภาระผูกพันตามข้อ ๒๓ของประกาศเจ้าพนักงานควบคุมการแลกเปลี่ยนเงิน เรื่องการกำหนดหลักเกณฑ์และวิธีปฏิบัติเกี่ยวกับการแลกเปลี่ยนเงิน ลงวันที่ ๓๑ มีนาคม๒๕๔๗ และที่แก้ไขเพิ่มเติม เพื่อฝากเข้าบัญชีเพื่อการลงทุนของตนเองหรือบัญชีเพื่อลูกค้าของตัวแทนการลงทุนที่เปิดโดยตัวแทนการลงทุนของตนได้โดยให้นิติบุคคลรับอนุญาตปฏิบัติตามข้อ ๕(๔)ให้ผู้ลงทุนฝากเงินตราต่างประเทศที่ซื้อหรือแลกเปลี่ยนเพื่อรอลงทุนในตราสารในต่างประเทศหรืออนุพันธ์เข้าบัญชีเพื่อการลงทุนของตนเองหรือบัญชีเพื่อลูกค้าของตัวแทนการลงทุนที่เปิดโดยตัวแทนการลงทุนของตนเท่านั้น(๕)หากผู้ลงทุนประสงค์จะฝากเงินตราต่างประเทศที่ได้รับจากการลงทุนทุกประเภทที่กำหนดไว้ในประกาศฉบับนี้ซึ่งจะนำไปลงทุนต่อในตราสารในต่างประเทศหรืออนุพันธ์ ให้ฝากเข้าบัญชีเพื่อการลงทุนของตนเองหรือบัญชีเพื่อลูกค้าของตัวแทนการลงทุนที่เปิดโดยตัวแทนการลงทุนของตนเท่านั้น(๖)ให้ผู้ลงทุนนับยอดคงค้างในบัญชีเพื่อการลงทุนของตนเองและเงินลงทุนส่วนของตนที่คงค้างอยู่ในบัญชีเพื่อลูกค้าของตัวแทนการลงทุนที่เปิดโดยตัวแทนการลงทุนของตนทุกบัญชีรวมเป็นยอดคงค้างการลงทุนตามข้อ ๓ (๑) (ข) ด้วย(๗)ผู้ลงทุนสามารถถอนเงินจากบัญชีเพื่อการลงทุนได้เฉพาะกรณีดังต่อไปนี้(ก)ชำระเงินลงทุนทุกประเภทที่กำหนดไว้ในประกาศฉบับนี้(ข)ฝากเข้าบัญชีเพื่อการลงทุนของตนเองบัญชีอื่นหรือบัญชีเพื่อลูกค้าของตัวแทนการลงทุนที่เปิดโดยตัวแทนการลงทุนของตน(ค)ฝากเข้าบัญชีแหล่งในประเทศตามข้อ ๒๓ ของประกาศเจ้าพนักงานควบคุมการแลกเปลี่ยนเงินเรื่อง การกำหนดหลักเกณฑ์และวิธีปฏิบัติเกี่ยวกับการแลกเปลี่ยนเงิน ลงวันที่ ๓๑มีนาคม ๒๕๔๗ และที่แก้ไขเพิ่มเติมของตนเองโดยต้องถือปฏิบัติตามเงื่อนไขของบัญชีดังกล่าวตามที่กำหนดในประกาศเจ้าพนักงานควบคุมการแลกเปลี่ยนเงินและหนังสือเวียนที่เกี่ยวกับบัญชีเงินฝากเงินตราต่างประเทศให้ถูกต้องครบถ้วนด้วย(ง) ขายรับบาท(จ)แลกเปลี่ยนเป็นเงินตราต่างประเทศสกุลอื่นกับนิติบุคคลรับอนุญาตหรือบุคคลที่มีถิ่นที่อยู่นอกประเทศเพื่อดำเนินการตาม (ก) (ข) (ค) หรือ (ง) ทั้งนี้ การฝากเข้าบัญชีตาม (ข) หรือ (ค)อาจฝากเข้าบัญชีเดิมก็ได้(๘)ตัวแทนการลงทุนสามารถถอนเงินจากบัญชีเพื่อลูกค้าของตัวแทนการลงทุนได้เฉพาะกรณี ดังต่อไปนี้(ก)ชำระเงินลงทุนทุกประเภทที่กำหนดไว้ในประกาศฉบับนี้แทนผู้ลงทุน(ข)ฝากเข้าบัญชีเพื่อลูกค้าของตัวแทนการลงทุนของตนเองบัญชีอื่นหรือบัญชีเพื่อลูกค้าของตัวแทนการลงทุนที่เปิดโดยตัวแทนการลงทุนรายอื่นในกรณีที่ผู้ลงทุนประสงค์จะลงทุนผ่านตัวแทนการลงทุนรายอื่นนั้น(ค)ฝากเข้าบัญชีเพื่อการลงทุนของผู้ลงทุน หรือบัญชีแหล่งในประเทศตามข้อ ๒๓ ของประกาศเจ้าพนักงานควบคุมการแลกเปลี่ยนเงินเรื่อง การกำหนดหลักเกณฑ์และวิธีปฏิบัติเกี่ยวกับการแลกเปลี่ยนเงิน ลงวันที่ ๓๑มีนาคม ๒๕๔๗ และที่แก้ไขเพิ่มเติมของผู้ลงทุนโดยต้องถือปฏิบัติตามเงื่อนไขของบัญชีดังกล่าวตามที่กำหนดในประกาศเจ้าพนักงานควบคุมการแลกเปลี่ยนเงินและหนังสือเวียนที่เกี่ยวกับบัญชีเงินฝากเงินตราต่างประเทศให้ถูกต้องครบถ้วนด้วย(ง) ขายรับบาท(จ)แลกเปลี่ยนเป็นเงินตราต่างประเทศสกุลอื่นกับนิติบุคคลรับอนุญาตหรือบุคคลที่มีถิ่นที่อยู่นอกประเทศเพื่อดำเนินการตาม (ก) (ข) (ค) หรือ (ง) ทั้งนี้ การฝากเข้าบัญชีตาม (ข) หรือ (ค)อาจฝากเข้าบัญชีเดิมก็ได้ในการถอนเงินตราต่างประเทศเพื่อวัตถุประสงค์ตาม(ก) หรือ (ข)ให้ตัวแทนการลงทุนสามารถหักกลบรายการชำระเงินหรือรับชำระเงินที่เกี่ยวกับการลงทุนในตราสารในต่างประเทศและอนุพันธ์ของผู้ลงทุนกับลูกค้ารายอื่นและให้ถอนเงินตราต่างประเทศเพื่อชำระเงินหรือรับชำระเงินกับคู่ค้าในต่างประเทศตามยอดสุทธิจากการหักกลบเท่านั้นโดยให้เป็นไปตามหลักเกณฑ์และวิธีการที่เจ้าพนักงานกำหนด(๙)บัญชีเพื่อการลงทุนหรือบัญชีเพื่อลูกค้าของตัวแทนการลงทุนที่เปิดในต่างประเทศจะต้องไม่เป็นบัญชีเงินฝากที่มีอนุพันธ์ที่มีอัตราแลกเปลี่ยนเกี่ยวกับเงินบาทแฝงข้อ ๗[๗]ให้ผู้ลงทุนขายตราสารในต่างประเทศที่ลงทุนไว้ให้แก่บุคคลที่มีถิ่นที่อยู่นอกประเทศนิติบุคคลรับอนุญาตหรือผู้ลงทุนรายอื่นเท่านั้นข้อ ๘ ให้ผู้ลงทุนชำระเงินหรือรับชำระเงินในการลงทุนหรือการทำธุรกรรมทุกประเภทตามที่กำหนดไว้ในประกาศฉบับนี้เป็นเงินตราต่างประเทศเท่านั้นยกเว้นกรณีการชำระเงินหรือรับชำระเงินลงทุนในอนุพันธ์ที่ทำกับนิติบุคคลรับอนุญาตหรือทำกับผู้ลงทุนรายอื่นโดยเป็นอนุพันธ์ที่มีลักษณะดังต่อไปนี้ให้ชำระเป็นเงินบาทหรือเงินตราต่างประเทศก็ได้(๑) อนุพันธ์ที่อ้างอิงอัตราดอกเบี้ย(๒) สัญญาซื้อขายล่วงหน้าที่มีทองคำเป็นสินค้า(๓) อนุพันธ์ในรูปของสัญญา Plain Vanilla Swap ที่อ้างอิงราคาตราสารหนี้ราคาตราสารทุนราคาสินค้าโภคภัณฑ์หรือดัชนีทางการเงินที่ไม่ได้เกิดจากการคำนวณโดยใช้อัตราแลกเปลี่ยน[๘]ในกรณีที่ผู้ลงทุนได้รับเงินตราต่างประเทศจากการลงทุนหรือการทำธุรกรรมทุกประเภทตามที่กำหนดไว้ในประกาศฉบับนี้ให้ถือปฏิบัติดังนี้(๑)หากผู้ลงทุนประสงค์จะนำเงินตราต่างประเทศดังกล่าวไปลงทุนหรือทำธุรกรรมทุกประเภทตามที่กำหนดไว้ในประกาศฉบับนี้ต่อผู้ลงทุนสามารถดำเนินการได้ โดยไม่ต้องปฏิบัติตามข้อ ๒๐ แห่งกฎกระทรวง ฉบับที่ ๑๓(พ.ศ. ๒๔๙๗) ออกตามความในพระราชบัญญัติควบคุมการแลกเปลี่ยนเงิน พุทธศักราช ๒๔๘๕และที่แก้ไขเพิ่มเติม(๒)หากผู้ลงทุนไม่ประสงค์จะลงทุนหรือทำธุรกรรมทุกประเภทตามที่กำหนดไว้ในประกาศฉบับนี้ต่อผู้ลงทุนต้องปฏิบัติตามข้อ ๒๐ แห่งกฎกระทรวงข้างต้นในกรณีที่ผู้ลงทุนประสงค์จะฝากเงินตราต่างประเทศที่ได้รับมาตามวรรคสองให้ฝากไว้ในบัญชีเพื่อการลงทุนที่เปิดไว้กับนิติบุคคลรับอนุญาตและให้นิติบุคคลรับอนุญาตถือปฏิบัติเช่นเดียวกับกรณีลงทุนหรือทำธุรกรรมต่อข้อ ๙[๙] ในกรณีที่ผู้ลงทุนทำอนุพันธ์ตามข้อ ๓ (๒)(ข)ที่อ้างอิงอัตราแลกเปลี่ยนที่เกี่ยวกับเงินบาทหรือดัชนีทางการเงินที่เกิดจากการคำนวณโดยใช้อัตราแลกเปลี่ยนที่เกี่ยวกับเงินบาทตามประกาศฉบับนี้จะต้องเป็นการทำเพื่อป้องกันความเสี่ยงอัตราแลกเปลี่ยนในการลงทุนในตราสารในต่างประเทศหรือในการฝากเงินในบัญชีเพื่อการลงทุน และให้ผู้ลงทุนถือปฏิบัติดังนี้(๑)ไม่ทำอนุพันธ์เพื่อการเก็งกำไรจากอัตราแลกเปลี่ยน(๒)ทำอนุพันธ์เพื่อป้องกันความเสี่ยงอัตราแลกเปลี่ยนจากการลงทุน ดังนี้(ก)กรณีซื้อเงินตราต่างประเทศล่วงหน้าให้นิติบุคคลรับอนุญาตเรียกให้ผู้ลงทุนยื่นเอกสารหลักฐานตามข้อ ๕ในวันที่ทำอนุพันธ์โดยผู้ลงทุนสามารถซื้อเงินตราต่างประเทศล่วงหน้าเพื่อฝากเข้าบัญชีเพื่อการลงทุนได้ด้วย(ข)กรณีขายเงินตราต่างประเทศล่วงหน้าให้ทำได้ไม่เกินมูลค่ารวมของเงินลงทุนในตราสารในต่างประเทศหรือเงินที่ได้ฝากไว้ในบัญชีเพื่อการลงทุน ตามราคาทุนหรือตามราคาตลาดหรือเงินที่จะได้รับในวันครบกำหนดไถ่ถอนตราสารในต่างประเทศแล้วแต่จำนวนใดจะสูงกว่ากัน โดยในวันที่ทำอนุพันธ์ให้นิติบุคคลรับอนุญาตเรียกให้ผู้ลงทุนยื่นเอกสารหลักฐานตามข้อ ๕และเอกสารหลักฐานที่เกี่ยวข้องตามแต่กรณี ทั้งนี้ ให้ผู้ลงทุนดูแลให้ยอดคงค้างอนุพันธ์ดังกล่าวมีจำนวนไม่เกินมูลค่ารวมของเงินลงทุนตามที่กล่าวข้างต้นตลอดระยะเวลาตามอนุพันธ์ทั้งนี้ให้ผู้ลงทุนสามารถทำอนุพันธ์ตามวรรคก่อนโดยมีสกุลเงินตราต่างประเทศตามอนุพันธ์ดังกล่าวไม่ตรงกับสกุลเงินตามเงินลงทุนในตราสารในต่างประเทศหรือเงินที่ได้ฝากไว้ในบัญชีเพื่อการลงทุนได้(๓)ต้องรับมอบหรือส่งมอบเงินตราต่างประเทศในวันครบกำหนด ยกเว้นกรณีดังต่อไปนี้(ก)กรณีไม่ต่ออายุหรือยกเลิกอนุพันธ์กับนิติบุคคลรับอนุญาตที่เป็นคู่สัญญาเดิมให้นิติบุคคลรับอนุญาตและผู้ลงทุนถือปฏิบัติดังนี้๑.กรณีที่เป็นผู้ลงทุนตาม (๕) (๗) (๘) หรือ (๙)ให้นิติบุคคลรับอนุญาตและผู้ลงทุนดังกล่าวทำได้ตามกรณีในหนังสือเวียนของเจ้าพนักงานเกี่ยวกับการทำธุรกรรมอนุพันธ์ที่อ้างอิงอัตราแลกเปลี่ยนที่กำหนดให้ไม่ต่ออายุหรือยกเลิกอนุพันธ์โดยไม่ต้องขออนุญาตต่อเจ้าพนักงานหรือเพื่อปรับยอดคงค้างของอนุพันธ์ให้สอดคล้องกับมูลค่าของการลงทุนตามราคาตลาดที่ลดลงโดยมีหลักฐานแสดงมูลค่าของการลงทุนตามราคาตลาดมาประกอบ๒.กรณีที่เป็นผู้ลงทุนประเภทอื่นนอกจาก ๑.ให้นิติบุคคลรับอนุญาตและผู้ลงทุนทำได้ทุกกรณีทั้งนี้หากมีการหักกลบและรับ/จ่ายส่วนต่าง ให้หักกลบและรับ/จ่ายส่วนต่างเป็นเงินบาทหรือเงินตราต่างประเทศได้(ข)กรณีต่ออายุอนุพันธ์กับนิติบุคคลรับอนุญาตที่เป็นคู่สัญญาเดิมให้หักกลบและรับ/จ่ายส่วนต่างเป็นเงินบาทหรือเงินตราต่างประเทศได้(ค)กรณีผู้ลงทุนประสงค์ที่จะรับมอบหรือส่งมอบเงินตราต่างประเทศตามอนุพันธ์ก่อนวันครบกำหนดชำระเงินตามอนุพันธ์ดังกล่าว(๔)กรณีที่ไม่ต่ออายุหรือยกเลิกอนุพันธ์ตามกรณี (๓) (ก)กับนิติบุคคลรับอนุญาตที่ไม่ใช่คู่สัญญาเดิมให้นิติบุคคลรับอนุญาตที่เป็นคู่สัญญาเดิมหรือเป็นคู่สัญญาใหม่ขายหรือแลกเปลี่ยนเงินตราต่างประเทศเพื่อปิดฐานะของอนุพันธ์เดิมและโอนหรือรับโอนเงินตราต่างประเทศตามกรณีดังกล่าวหรือหักกลบและรับ/จ่ายส่วนต่างเป็นเงินบาทหรือเงินตราต่างประเทศได้(๕)กรณีต่ออายุอนุพันธ์กับนิติบุคคลรับอนุญาตที่ไม่ใช่คู่สัญญาเดิมให้นิติบุคคลรับอนุญาตที่เป็นคู่สัญญาเดิมหรือเป็นคู่สัญญาใหม่ขายหรือแลกเปลี่ยนเงินตราต่างประเทศเพื่อชำระตามธุรกรรมอนุพันธ์ที่เกี่ยวข้องและโอนหรือรับโอนเงินตราต่างประเทศตามกรณีดังกล่าวหรือหักกลบและรับ/จ่ายส่วนต่างเป็นเงินบาทหรือเงินตราต่างประเทศได้(๖)ในกรณีไม่ต่ออายุ ยกเลิกหรือต่ออายุอนุพันธ์กับนิติบุคคลรับอนุญาตที่เป็นคู่สัญญาเดิมหรือไม่ใช่คู่สัญญาเดิมให้นิติบุคคลรับอนุญาตเรียกให้ผู้ลงทุนยื่นเอกสารหลักฐานที่เกี่ยวข้องด้วยยกเว้นกรณีไม่ต่ออายุหรือยกเลิก ตาม (๓) (ก) ๒.นิติบุคคลรับอนุญาตอาจไม่เรียกให้ผู้ลงทุนยื่นเอกสารหลักฐานที่เกี่ยวข้องได้(๗)ให้นิติบุคคลรับอนุญาตตรวจสอบการไม่ต่ออายุ ยกเลิก หรือต่ออายุอนุพันธ์จนเป็นที่พอใจด้วยว่าผู้ลงทุนมิได้มีเจตนาหลีกเลี่ยงหรือกระทำเพื่อเก็งกำไรในอัตราแลกเปลี่ยน(๘)ให้นิติบุคคลรับอนุญาตเก็บรักษาเอกสารหลักฐานที่เกี่ยวข้องทั้งหมดไว้ไม่น้อยกว่า ๕ปี เพื่อให้เจ้าพนักงานตรวจสอบเมื่อต้องการ(๙)ในกรณีที่นอกเหนือจาก (๑) ถึง (๕)ให้นิติบุคคลรับอนุญาตจัดให้ผู้ลงทุนยื่นขออนุญาตต่อเจ้าพนักงานก่อนโดยเจ้าพนักงานจะพิจารณาเป็นรายกรณีตามเหตุผลและความจำเป็นข้อ ๑๐ให้ผู้ลงทุนซื้อหรือขายเงินตราต่างประเทศแลกกับเงินบาทกับนิติบุคคลรับอนุญาตเท่านั้นและจะต้องมิใช่เพื่อเก็งกำไรจากอัตราแลกเปลี่ยนข้อ ๑๑ให้ผู้ลงทุนยื่นแบบการทำธุรกรรมเงินตราต่างประเทศตามข้อ ๔๔ของประกาศเจ้าพนักงานควบคุมการแลกเปลี่ยนเงิน เรื่องการกำหนดหลักเกณฑ์และวิธีปฏิบัติเกี่ยวกับการแลกเปลี่ยนเงิน ลงวันที่ ๓๑ มีนาคม๒๕๔๗ และที่แก้ไขเพิ่มเติมด้วยข้อ ๑๒ผู้ลงทุนจะต้องจัดทำรายงานเกี่ยวกับการลงทุนทุกประเภทที่กำหนดไว้ในประกาศฉบับนี้และรายงานยอดคงค้างในบัญชีเพื่อการลงทุน ตามแบบที่กำหนดเพื่อส่งให้แก่เจ้าพนักงานภายใน ๑๐ วันของเดือนถัดไปและต้องเก็บข้อมูลการลงทุนพร้อมเอกสารหลักฐานทั้งหมดไว้ไม่น้อยกว่า ๕ ปี เพื่อให้เจ้าพนักงานตรวจสอบข้อ ๑๓การลงทุนทุกประเภทที่กำหนดไว้ในประกาศฉบับนี้และการฝากเงินในบัญชีเพื่อการลงทุนจะต้องไม่ขัดต่อกฎหมายหรือกฎระเบียบที่กำกับดูแลผู้ลงทุนและกฎหมายหรือกฎระเบียบอื่น ๆ ในส่วนที่เกี่ยวข้องกับผู้ลงทุนด้วย รวมทั้งต้องได้รับอนุญาตจากหน่วยงานที่กำกับดูแลผู้ลงทุนและคณะกรรมการหรือผู้มีอำนาจบริหารของผู้ลงทุนก่อนข้อ ๑๔ให้นำความในข้อ ๔ ถึงข้อ ๘ และข้อ ๑๐ ถึงข้อ ๑๓ในประกาศฉบับนี้มาบังคับใช้กับการทำธุรกรรมในข้อ ๓ (๓) หรือ (๔) โดยอนุโลมข้อ ๑๕ความในประกาศฉบับนี้มิให้ใช้บังคับกับกรณีตราสารในต่างประเทศที่มีอนุพันธ์ที่มีอัตราแลกเปลี่ยนที่เกี่ยวกับเงินบาทแฝงข้อ ๑๖ประกาศฉบับนี้ให้ใช้บังคับตั้งแต่วันที่ ๔ สิงหาคม ๒๕๕๒ เป็นต้นไปประกาศ ณ วันที่ ๔สิงหาคม พ.ศ. ๒๕๕๒สุชาดา กิระกุลเจ้าพนักงานควบคุมการแลกเปลี่ยนเงินประกาศเจ้าพนักงานควบคุมการแลกเปลี่ยนเงินเรื่อง การกำหนดหลักเกณฑ์และวิธีปฏิบัติเกี่ยวกับการลงทุนในตราสารในต่างประเทศและอนุพันธ์ (ฉบับที่ ๒)[๑๐]ข้อ ๙กรณีผู้ลงทุนได้รับอนุญาตเป็นหนังสือจากเจ้าพนักงานเป็นรายกรณีให้ลงทุนในตราสารในต่างประเทศและอนุพันธ์ อยู่ก่อนวันที่ประกาศฉบับนี้ใช้บังคับหากเงื่อนไขใดที่กำหนดในหนังสืออนุญาตดังกล่าวไม่เกินขอบเขตตามประกาศฉบับนี้ให้ใช้เงื่อนไขตามประกาศฉบับนี้แทนแต่หากเงื่อนไขใดที่กำหนดในหนังสืออนุญาตมีขอบเขตเกินกว่าขอบเขตตามประกาศฉบับนี้ให้ใช้เงื่อนไขตามหนังสืออนุญาตนั้นชาญ/ผู้จัดทำ๙ พฤศจิกายน ๒๕๕๕[๑] ราชกิจจานุเบกษาเล่ม ๑๒๖/ตอนพิเศษ ๑๗๓ ง/หน้า ๗๐/๒๗ พฤศจิกายน ๒๕๕๒ [๒] ข้อ ๒ แก้ไขเพิ่มเติมโดยประกาศเจ้าพนักงานควบคุมการแลกเปลี่ยนเงินเรื่อง การกำหนดหลักเกณฑ์และวิธีปฏิบัติเกี่ยวกับการลงทุนในตราสารในต่างประเทศ และอนุพันธ์(ฉบับที่ ๒) [๓]ข้อ ๓วรรคหนึ่ง (๑) แก้ไขเพิ่มเติมโดยประกาศเจ้าพนักงานควบคุมการแลกเปลี่ยนเงิน เรื่อง การกำหนดหลักเกณฑ์และวิธีปฏิบัติเกี่ยวกับการลงทุนในตราสารในต่างประเทศและอนุพันธ์ (ฉบับที่ ๒) [๔] ข้อ ๓ วรรคสาม เพิ่มโดยประกาศเจ้าพนักงานควบคุมการแลกเปลี่ยนเงิน เรื่อง การกำหนดหลักเกณฑ์และวิธีปฏิบัติเกี่ยวกับการลงทุนในตราสารในต่างประเทศและอนุพันธ์ (ฉบับที่ ๒) [๕] ข้อ ๔ วรรคสามแก้ไขเพิ่มเติมโดยประกาศเจ้าพนักงานควบคุมการแลกเปลี่ยนเงิน เรื่อง การกำหนดหลักเกณฑ์และวิธีปฏิบัติเกี่ยวกับการลงทุนในตราสารในต่างประเทศและอนุพันธ์ (ฉบับที่ ๒) [๖] ข้อ ๖ แก้ไขเพิ่มเติมโดยประกาศเจ้าพนักงานควบคุมการแลกเปลี่ยนเงิน เรื่องการกำหนดหลักเกณฑ์และวิธีปฏิบัติเกี่ยวกับการลงทุนในตราสารในต่างประเทศ และอนุพันธ์(ฉบับที่ ๒) [๗] ข้อ ๗ แก้ไขเพิ่มเติมโดยประกาศเจ้าพนักงานควบคุมการแลกเปลี่ยนเงิน เรื่องการกำหนดหลักเกณฑ์และวิธีปฏิบัติเกี่ยวกับการลงทุนในตราสารในต่างประเทศ และอนุพันธ์(ฉบับที่ ๒) [๘] ข้อ ๘ วรรคหนึ่งแก้ไขเพิ่มเติมโดยประกาศเจ้าพนักงานควบคุมการแลกเปลี่ยนเงิน เรื่อง การกำหนดหลักเกณฑ์และวิธีปฏิบัติเกี่ยวกับการลงทุนในตราสารในต่างประเทศและอนุพันธ์ (ฉบับที่ ๒) [๙] ข้อ ๙แก้ไขเพิ่มเติมโดยประกาศเจ้าพนักงานควบคุมการแลกเปลี่ยนเงิน เรื่อง การกำหนดหลักเกณฑ์และวิธีปฏิบัติเกี่ยวกับการลงทุนในตราสารในต่างประเทศและอนุพันธ์ (ฉบับที่ ๒) [๑๐] ราชกิจจานุเบกษา เล่ม ๑๒๙/ตอนพิเศษ ๑๖๒ ง/หน้า ๕๒/๒๖ ตุลาคม ๒๕๕๕